ועדת הכלכלה, כנסת 17, פרוטוקול מספר 533, 2008-03-19 09:00

חנא סוייד: בוקר טוב לכולם.

חנא סוייד: אני מתכבד לפתוח את ישיבת ועדת הכלכלה.

חנא סוייד: על סדר היום תקנות מחלות בעלי חיים (מדגריות) (תיקון), התשס"ז-2007, ותקנות מחלות בעלי חיים (הקמה והפעלה של משקי טיפוח, הפצה, רביה וגידול של עופות)(תיקון), התשס"ז-2007.

חנא סוייד: שר החקלאות העביר לוועדה ביום שני ה-16 ליולי 2007 את התקנות.

חנא סוייד: הוא מבקש כמובן מוועדת הכלכלה לדון בהן, ולאשר אותן.

חנא סוייד: נמצאים כאן נציגי משרד החקלאות, ואני מבקש שהם יציגו ויסבירו לנו את התקנות.

חנא סוייד: גברתי, בבקשה.

מיכל סגן כהן: תקנות מחלות בעלי חיים (מדגריות), מסדירות את אופן היצור של אפרוחים במדגריות.

מיכל סגן כהן: שר החקלאות התקין את התקנות האלה בתוקף סמכותו לפי פקודת מחלות בעלי חיים שמטרתה למנוע הפצת מחלות בעלי חיים, ולגרום נזק לבריאותו של אדם כתוצאה מבעלי חיים.

מיכל סגן כהן: התקנות האלה הותקנו בשנת 67, ובמשך השנים התעורר הצורך לעשות בהן תיקונים.

מיכל סגן כהן: התיקון שאנחנו מבקשים עכשיו להוסיף הוא תיקון בתקנה 19 שעניינה הוא ניקיון במדגריה, ואנחנו מבקשים בפסקה (5) לתקנה 19 להוסיף אחרי המילים" לאדות, את המילה: "יש או לחטא".

מיכל סגן כהן: בתקנה 20 אנחנו מבקשים להוסיף אחרי המילים "בחדר אידוי" יבוא "או יטופלו בחומר חיטוי אחר שהמנהל אישר".

מיכל סגן כהן: הבקשה הזאת היא כיוון שאידוי נעשה בפורמלדהיד.

מיכל סגן כהן: הרעיון הוא לאפשר חיטוי בחומר אחר שאיננו פורמלדהיד.

מיכל סגן כהן: זה ככל שזה נוגע לתקנות של המדגריות.

לאה ורון: מה עושה החומר הזה?

ד"ר שמעון פוקמונסקי: הפורמלדהיד מחטא, והמטרה שלו היא לחטא בפני זיהום, בעיקר זיהום של חיידקים, שעלולים להיות או מעל קליפת הביצה, או בתוך הביצה בזמן הטלה.

חנא סוייד: כן.

חנא סוייד: אבל עד כמה שאני מבין, מדובר כאן על לשנות או להחליף, או להגביל את השימוש בפורמלדהיד.

מיכל סגן כהן: כן.

חנא סוייד: מכיוון שיש חשש שהוא מסרטן.

שמעון פוקמונסקי: החשש הזה קיים.

חנא סוייד: חברים, אלו דברים שצריך להגיד.

מיכל סגן כהן: היה לנו בדיוק דיבור בדרך, ואני ניסיתי לדעת עד כמה החשש הזה מוכח, או לא מוכח.

חנא סוייד: בכל אופן, זה מה שכתוב לי.

מיכל סגן כהן: התקנות האלה, התיקון הזה, יאפשר שימוש גם בחומר אחר.

מיכל סגן כהן: לא תהיה חובה להשתמש אך ורק בפורמלדהיד.

אתי בנדלר: כן.

אתי בנדלר: אבל, החומר האחר זה חומר חיטוי שאישר המנהל.

אתי בנדלר: לא מפרטים כאן על איזה חומר מותר.

אתי בנדלר: השאלה היא, מה אמורה להיות הפרוצדורה?

אתי בנדלר: האם בעל מדגריה צריך לפנות בטרם הפעולה שהוא מבקש לבצע, של החיטוי או של האידוי?

אתי בנדלר: האם הוא צריך לפנות אל המנהל ולהגיד לו: בכוונתי לבצע פעולה כזאת באמצעות חומר כזה וכזה, אנא אשר לי, או שהמנהל יאשר מראש חומרים מסוימים שניתן יהיה לעשות בהם שימוש, ואם כן האם הוא יפרסם את זה בצורה כזאת שכל בעל מדגריה ידע מהם החומרים המותרים לשימוש?

מיכל סגן כהן: יש רשימת חומרים שהמנהל אישר, והרשימה הזאת ישנה פה בדיוק.

מיכל סגן כהן: כתוב מהו החומר, ולאיזה שימוש הוא מותר.

שמעון פוקמונסקי: מטבע הדברים ביצים מוטלות כל יום, והטיפול הוא שוטף.

שמעון פוקמונסקי: לכן התשובה לשאלה שלך היא שקיימת רשימה של חומרי חיטוי שמאשרת ועדה שהיא ועדה משותפת לא רק למשרד החקלאות, אלא גם משרד הבריאות, משרד העבודה, ומשרד התמ"ת - רשימה של חומרי חיטוי שמתעדכנת אחת לשנה.

שמעון פוקמונסקי: חומרי החיטוי מאושרים על בסיס של הגשת כתבי רישום, רישיונות וכו'.

שמעון פוקמונסקי: לכן, לשאלתך, אין לו שום צורך לפנות באופן פרטני בכל פעם.

שמעון פוקמונסקי: יש לו רשימה אחת לשנה של כל חומר חיטוי שמאושר, וליד כל חומר חיטוי יש את ההתוויה האם הוא לשימוש לביצים, ללול, לרפת, או לכל דבר אחר.

אתי בנדלר: איפה הרשימה הזאת מתפרסמת?

שמעון פוקמונסקי: הרשימה הזאת מתפרסמת באתר משרד החקלאות.

שמעון פוקמונסקי: היא עומדת לרשות הרבים.

שמעון פוקמונסקי: היא מתעדכנת אחת לשנה.

אתי בנדלר: אם כך, פנייתי היא לעו"ד סגן כהן, מדוע הנוסח הזה: שהמנהל אישר?

אתי בנדלר: מדוע או חומר אחר הכלול ברשימה שפרסם המנהל?

מיכל סגן כהן: אני לא עשיתי את התקנות האלה במקור.

מיכל סגן כהן: זה מה שהוצע בסופו של דבר לכתוב.

מיכל סגן כהן: לגבי "שאישר המנהל" - אני חושבת שיכול להיות מצב שהרשימה עוד לא תהיה מעודכנת, ויהיה איזה חומר אקוטי באותו רגע שהמנהל יאשר.

מיכל סגן כהן: הרעיון הוא שיותר רחב לכתוב: חומר שאישר המנהל, מאשר לכתוב: ברשימה שהוא פרסם.

מיכל סגן כהן: מחר תהיה סלמונלה, והמנהל יחליט אד-הוק לאשר חומר מיידי בסבב טלפוני, אז מספיק שבאותו רגע הוא יפרסם לא באתר אלא בדרך אחרת, זה כבר יאפשר.

מיכל סגן כהן: לא הייתי רוצה לשנות את זה.

חנא סוייד: אבל, אין לכם התנגדות לכתוב: חומר אחר או חומר חלופי שהמנהל אישר.

מיכל סגן כהן: לא, זה כתוב.

מיכל סגן כהן: אבל, עו"ד בנדלר הציעה לשנות את הניסוח, ואני קצת חוששת כי אני מתארת לעצמי שעמדה מחשבה מרובה מאחרי הניסוח הזה.

חנא סוייד: בואו נסכים כך - מכיוון שמקובל וכתוב: חומר אחר שהמנהל אישר, תהיה רשימה של חומרים חלופיים שתהיה נגישה לציבור שמתעניין.

חנא סוייד: זה יכול להיות פתרון.

מיכל סגן כהן: ישנה רשימה.

מיכל סגן כהן: היא מתעדכנת.

שמעון פוקמונסקי: אחת לשנה.

חנא סוייד: היא מתעדכנת והיא נגישה לציבור.

מיכל סגן כהן: כן, הרשימה קיימת.

מיכל סגן כהן: אבל, לא הייתי רוצה לתקן את התקנות בצורה כזאת שהיא תפנה לרשימה, אלא הייתי רוצה להשאיר את הניסוח: בחומר שאישר המנהל.

מיכל סגן כהן: הרשימה היא קיימת, והיא מתפרסמת.

מיכל סגן כהן: אבל, ניסיתי להסביר שאולי יהיה מקרה שהמנהל יאשר חומר והוא עוד לא ברשימה.

מיכל סגן כהן: יש מקרה כזה.

שמעון פוקמונסקי: בהתפרצות של שפעת העופות הלכנו לחומר חיטוי שאושר על-ידי הגורמים הבין-לאומיים, ובאותו תקופה הוא בכלל לא הופיע ברשימה.

שמעון פוקמונסקי: זו המחשה מאוד מאוד חשובה.

אבשלום וילן: הבעיה עם המגפות בבעלי חיים היא שיש כל מיני דברים למרות שאתה צופה אותם.

אבשלום וילן: זה גם ברפת.

אבשלום וילן: שנים לא היה בוטהוליזם, ופתאום לפני שלושים שנה התחיל פה בוטהוליזם, ולא ידעו מה לעשות.

אבשלום וילן: התחילו להביא כל מיני חומרים מחוץ-לארץ כדי לחסן.

אבשלום וילן: יש פה המון דינאמיקות.

אבשלום וילן: בניגוד לבני אדם שהעסק הוא מאוד מאוד מסודר ומובנה, בבעלי החיים יש כל פעם שפילים.

אבשלום וילן: צריך לסמוך על האחריות המקצועית שלהם, ואישור ברשימה שמתפרסמת.

אבשלום וילן: הם צודקים שמוכרחים שתהיה דרגת חופש כך שאם מתרחשים אסונות ניתן יהיה לטפל במהירות במצבים הקריטיים.

אבשלום וילן: האם נכנס אז ועדת כלכלה?

חנא סוייד: תודה.

חנא סוייד: אני מבקש לקרוא את התקנות.

מיכל סגן כהן: "תקנות מחלות בעלי חיים (מדגריות) (תיקון), התשס"ח-2008 בתוקף סמכותי לפי סעיף 22(א) לפקודת מחלות בעלי חיים [נוסח חדש] התשמ"ה – 1985, ובאישור ועדת הכלכלה של הכנסת לפי סעיף 21א(א) לחוק יסוד: הכנסת וסעיף 2(ב) לחוק העונשין, התשל"ז - 1977 אני מתקין תקנות אלה:

חנא סוייד: האם יש הערות?

אתי בנדלר: יש עוד סט תקנות שהתוכן שלו זהה.

מיכל סגן כהן: בסט השני של התקנות שהגשנו לאישור הוועדה והן תקנות מחלות בעלי חיים (הקמה והפעלה של משקי טיפוח, הפצה, רבייה וגידול של עופות), התיקון המתבקש הוא תיקון דומה ומקביל לתיקון שאנחנו מבקשים פה.

מיכל סגן כהן: אם יורשה לי אני אקרא את התקנות.

חנא סוייד: בבקשה.

מיכל סגן כהן: סעיף הסמכות הוא אותו סעיף.

מיכל סגן כהן: "תקנות מחלות בעלי חיים (הקמה והפעלה של משקי טיפוח, הפצה, רביה וגידול של עופות) (תיקון), התשס"ז- 2007.

מיכל סגן כהן: בתוקף סמכותי לפי סעיף 22(א) לפקודת מחלות בעלי חיים [נוסח חדש] התשמ"ה – 1985 ובאישור ועדת הכלכלה של הכנסת לפי סעיף 21א(א) לחוק יסוד: הכנסת, וסעיף 2(ב) לחוק העונשין, התשל"ז – 1977, אני מתקין תקנות אלה:

חנא סוייד: בסדר, יש לנו כאן הזדמנות לתקן טעות כתיב.

מיכל סגן כהן: נכון.

חנא סוייד: בסדר.

חנא סוייד: האם יש הערות או התייחסויות?

חנא סוייד: אין.

חנא סוייד: אם כן, הוועדה מאשרת את התקנות.

חנא סוייד: תודה רבה.